मोदी सरकार का आदेश, 45 या उससे अधिक उम्र के सभी कर्मचारी लगवाएं कोरोना वैक्सीन
भारत में एक दिन में कोविड-19 के 96,982 नए मामले सामने आने के बाद देश में संक्रमितों की कुल संख्या 1,26,86,049 हो गई। वहीं देश में पिछले 24 घंटों में 43 लाख से अधिक लोगों को कोविड-19 रोधी टीका लगाया गया जो अब तक एक दिन में दी गई खुराकों के लिहाज से सर्वाधिक है।
नई दिल्ली: भारत में एक दिन में कोविड-19 के 96,982 नए मामले सामने आने के बाद देश में संक्रमितों की कुल संख्या 1,26,86,049 हो गई। वहीं देश में पिछले 24 घंटों में 43 लाख से अधिक लोगों को कोविड-19 रोधी टीका लगाया गया जो अब तक एक दिन में दी गई खुराकों के लिहाज से सर्वाधिक है। इस बीच केंद्र की मोदी सरकार ने अपने सभी कर्मचारियों के एक आदेश जारी किया है। इस आदेश में कहा गया है कि कोरोना महामारी के प्रसार को रोकने के लिए 45 वर्ष या उससे अधिक उम्र के कर्मचारी कोरोना का वैक्सीन लें।कार्मिक मंत्रालय की ओर से जारी आदेश में कहा गया है कि कर्मचारियों को टीकाकरण के बाद भी कोविड-19 से बचाव के दिशा निर्देशों का पालन करने का सुझाव दिया गया है, जिसमें लगातार हाथ धोना, सेनेटाइजेशन, मास्क या फेस कवर पहनना और सामाजिक दूरी शामिल हैं । इसमें कहा गया है कि सरकार स्थिति की गहरी निगरानी कर रही है और कोविड-19 के प्रसार की रोकथाम के दृष्टिगत टीकाकरण के लिए समूहों को प्राथमिकता देने के वास्ते अपनाई गई रणनीति के आधार पर 45 साल या उससे अधिक उम्र के सभी व्यक्ति टीकाकरण अभियान में हिस्सा ले सकते हैं । केंद्र सरकार के सभी विभागों एवं मंत्रालयों को जारी इस आदेश में कहा गया है, ‘‘उपरोक्त के मद्देनजर, 45 साल या उससे अधिक उम्र के सभी केंद्रीय कर्मचारियों को सुझाव दिया जाता है कि संक्रमण के प्रसार पर प्रभावी रोक लगाने के लिये वह टीकाकरण करवायें ।’’ देश में पिछले कुछ हफ्तों में कोरोना वायरस संक्रमण की चिंताजनक होती स्थिति के बीच यह आदेश आया है। बता दें कि मंत्रालय के आंकड़ों के मुताबिक टीकाकरण अभियान के 80वें दिन टीके की कुल 43,00,966 खुराकें दी गईं जिनमें से 39,00,505 लाभार्थियों को पहली खुराक जबकि 4,00,461 लाभार्थियों को दूसरी खुराक दी गई। मंत्रालय ने कहा, “यह देश में अब तक एक दिन में दिए गए टीकों के लिहाज से सर्वाधिक है।” इसने कहा, “एक अन्य महत्त्वपूर्ण घटनाक्रम में, देश में कोविड-19 रोधी टीके की कुल संख्या 8.31 के आंकड़े को पार कर गई है। पहली खुराक का आंकड़ा भी सात करोड़ (7,22,77,309) का आंकड़ा पार कर गया है।”सुबह सात बजे तक की अनंतिम रिपोर्ट के मुताबिक 12,83,816 सत्रों के माध्यम से 8,31,10,926 टीके दिए गए। इनमें 89,60,061 स्वास्थ्य कर्मी शामिल हैं जिन्हें पहली खुराक दी गई और 53,71,162 ऐसे स्वास्थ्य कर्मी हैं जिन्हें दूसरी खुराक दी गई। इसके अलावा पहली खुराक पाने वाले अग्रिम मोर्चे के 97,28,713 कर्मी और दूसरी खुराक पाने वाले 42,64,691 कर्मी हैं। इसके अलावा 60 साल से अधिक उम्र के 3,41,06,071 को पहली और 8,12,237 को दूसरी खुराक दी गई जबकि 45 साल से अधिक उम्र के 1,94,82,464 लाभार्थियों को पहली और 3,85,527 लाभार्थियों को दूसरी खुराक दी गई। रिपोर्ट के मुताबिक अब तक लगाए गए कुल टीकों में से 60 प्रतिशत खुराकें महाराष्ट्र, गुजरात, राजस्थान, उत्तर प्रदेश, पश्चिम बंगाल, कर्नाटक, मध्य प्रदेश और केरल में दी गई हैं। आंकड़ों में बताया गया कि देश में लगे कुल 8,31,10,926 टीकों में से सर्वाधिक 81,27,248 खुराकें महाराष्ट्र में दी गई हैं। इसके बाद गुजरात में 76,89,507, राजस्थान में 72,99,305, उत्तर प्रदेश में 71,98,372 और पश्चिम बंगाल में 65,41,370 टीके लग चुके हैं। मंत्रालय ने बताया कि देश में कोविड की पुष्टि के लिए की गई जांच 25 करोड़ का आंकड़ा पार कर गई है और संक्रमण की कुल दर में मामूली इजाफा हुआ है और यह 5.07 प्रतिशत हो गई है। भारत में रोजाना सामने आ रहे मामले लगातार बढ़ रहे है। मंगलवार को एक दिन मे कुल 96,982 मामले दर्ज किए गए। ये भी पढ़ें